KOMISIJOS SPRENDIMAS
2004 m. liepos 26 d.
iš dalies keičiantis Sprendimą 2001/651/EB, nustatantį iš Naujosios Zelandijos pagal Reglamento (EB) Nr. 1374/98 5 straipsnį importuojamo sviesto riebalų kiekio tipinio proceso standartinį nuokrypį
(pranešta dokumentu Nr. K(2004) 2962)
(2004/584/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1),
atsižvelgdama į 2001 m. gruodžio 14 d. Komisijos reglamentą (EB) Nr. 2535/2001, nustatantį išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo (2), ypač į jo 40 straipsnį,
kadangi:
(1)
Reglamento (EB) Nr. 2535/2001 IV priede yra nustatyta Naujosios Zelandijos sviesto, pateikiamo išleisti Bendrijoje į laisvą apyvartą pagal einamąją kvotą, nurodytą to reglamento III.A priede, kvotos numeris 09.4589, riebalų kiekio tikrinimo tvarka.
(2)
Ši tvarka paremta statistiniais principais. Svarbiausias šios tvarkos ypatumas tas, kad yra naudojamas pagal apibrėžtą specifikaciją nurodytoje gamykloje gaminamo sviesto riebalų kiekio tipinio proceso standartinis nuokrypis, kurį iš anksto žino valstybės narės, kurioje pateikiama išleidimo į laisvą apyvartą Bendrijoje deklaracija, kontrolės institucijos.
(3)
Gamyklų identifikacija ir atitinkamas tipinio proceso standartinis nuokrypis yra pateikiami Komisijos sprendimo 2001/651/EB (3) priede.
(4)
2004 m. balandžio 23 d. raštu Naujosios Zelandijos maisto garantijų direkcija (New Zealand Food Safety Authority) Komisijai pranešė naujų registruotų gamyklų pavadinimus.
(5)
Sprendimas 2001/651/EB turi būti atitinkamai iš dalies pakeistas,
PRIĖMĖ ŠĮ SPRENDIMĄ:
1 straipsnis
Sprendimo 2001/651/EB priedas pakeičiamas šio sprendimo priedo tekstu.
2 straipsnis
Šis sprendimas taikomas sviesto importui, kuriam praėjus trims dienoms po jo paskelbimo Europos Sąjungos oficialiajame leidinyje buvo išduoti IMA 1 sertifikatai.
3 straipsnis
Šis sprendimas skirtas valstybėms narėms.
Priimta Briuselyje, 2004 m. liepos 26 d.